**Օպիուս բլուր** (լատին․՝ Oppius Mons, իտալ.՝ Colle Oppio), Հռոմի յոթ բլուրներից մեկի՝ Էսկվիլինի գագաթներից է։ Հյուսիսային կողմում Ցիսպիուսից առանձնանում է Սուբուրրայի հովիտով, իսկ հարավային կողմից՝ Ցելիում բլրից առանձնանում է Կոլիզեումի հովտով։ Բլրի բարձրությունը 49 մետր է։ Օպպիոսը, Ցիսպիուսը և Ֆագուտալը միասին կազմում են Էսկվիլին բարձրավանդակը Սերվիյան պարսպի ներսում։

Սեպտիմոնցիումի՝ Հռոմի յոթ բլուրների բաժանումից առանձնանում է Ֆագուտալ գագաթը՝ որպես անկախ բնակավայր։ Դրանից կարելի է ենթադրել, որ ի սկզբանե Օպպիոսը միացած է եղել նրան՝ բացի արևմտյան ծայրից։ Այս ծայրի հյուսիսային գագաթը նաև կոչվել է Կարինաե։ Այն ընկած է եղել Վելիան բլրի և Կլիվուս Պուլլիուսի միջև՝ Ֆագուտալին միավորված, և եղել է Հին Հռոմի բարձրակարգ թաղամասերից մեկը։

Օպպիանյան բլուրը կրոնական նպատակներով շարունակվել է օգտագործվել մինչև հանրապետության ժամանակաշրջանի ավարտը։ Ըստ Մարկոս Վառոյի բլրի անվանումը կապվում է Տուսկուլի բնակիչ Օպպիոսի անվան հետ։ Տուլուս Հուստիլիուսի Վեիիի պաշարման ժամանակ վերջինս գալիս է Հռոմ՝ աջակցություն խնդրելու։ Այնուամենայնիվ բառի ստուգաբանությունն անհասկանալի է։ Հնարավոր է նաև լեռնագագաթը կրում է այն տոհմի անունը, որն ապրել է այս տարածքում։ Դետլեֆսենի վարկածով Օպպիոսն առաջացել է Օպպիդուսից։

Օպպիանյան բլրի տարածքը զբաղեցնում է շուրջ 9 հեկտար։ 1871 թվականին, որպես քաղաքային վերակազմավորման մի մաս, այն սկսում են օգտագործել որպես հասարակական այգի։ 1928 թվականին ճարտարապետ Ռաֆֆաելե դե Վիչոն նախագծում և 1936 թվականին ավարտ է հասցնում այգու ձևավորումը։ Աշխատանքներում ընդգրկված շատրվանները, արձանները և մարմարե քանդակներն առ այսօր զարդարում են այգին։ Բլրից իջնող կենտրոնական պողոտան ձգվում է մինչև Կոլիզեում։

Օպպիանյան բլրի այգին համարվում է հնագիտական զբոսայգի։ Այստեղ է գտնվել Ներոնի Ոսկե տունը, Տրայանոսի բաղնիքները, ինչպես նաև Տիտոսի բաղնիքները, որոնց մնացուկներն առ այսօր կան։

Տես նաև
-------

* Հռոմի բլուրներ
* Կապիտոլիում (բլուր)
* Ավենտին (բլուր)
* Ցելիում (բլուր)
* Պալատին (բլուր)
* Կվիրինալ (բլուր)
* Վիմինալ (բլուր)
* Էսկվիլին (բլուր)
* Ցիսպիուս (բլուր)

Ծանոթագրություններ
------------------

1. ↑  Varro De Lingua Latina 5.50
2. ↑  Festus 341, 348
3. ↑  HJ 254–257; Mon. L. XV.782–785
4. ↑  CIL i2.1003 = vi.32455 — for this inscription, which mentions the Montani montis Oppi, cf. also Pagus Montanus; BC 1887, 156; Mitt. 1889, 278; DE II.2159‑61
5. ↑  Fest. 348
6. ↑  Jordan I.1.183–188
7. ↑  Bull. d. Inst. 1861, 18
8. ↑  Mon. L. XV.782
9. ↑  "One never knows what will emerge from the bowels of the Oppio". Retroblog Rome. Վերցված է 2016 թվականի հունվարի 11-ին։
10. ↑  "Colle Oppio Park or Oppian Hill Park (Parco del Colle Oppio) next to the Colosseum". Rometour.org. Վերցված է 2016 թվականի հունվարի 11-ին։
11. ↑  "Parco del Colle Oppio". Sovritendenza Capitolina ai beni culturali. Վերցված է 2016 թվականի հունվարի 11-ին։

Արտաքին հղումներ
----------------

* Platner and Ashby

|  |  |  |  |
| --- | --- | --- | --- |
| 

| * դ
* ք
* խ
Հռոմի յոթ բլուրներ |
| --- |
|  |
| Ավենտին  · Վիմինալ  · Կապիտոլիում (Տարպեյան ժայռ) · Կվիրինալ  · Պալատին  · Ցելիում  · Էսկվիլին (Օպպիոս և Ցիսպիուս)

---

Վատիկանյան բլուր  · Պինցիուս  · Յանիկուլում  · Սուրբ լեռ  · Տեստաչչո |

 |

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ նորվեգական |

 |